《仆自北门放舟过溥子而告行坐间出示上蔡景迂》
宋代·赵蕃

扁舟过辞君，落日系高柳。
愧君惜远别，留我饮以酒。
夜深不知罢，感叹屡执手。
书题见晁谢，光怪森在牖。
忆昔蓬山老，实与文靖友。
同登靖康朝，谏疏犹在不。
吾人世其家，树立敢自后。
君才真杞梓，如我乃枯朽。
漂流偶相值，称我不容口。
君今非少壮，我亦惊老丑。
相逢定何日，相勉敢不厚。
老农诚有言，良田务除莠。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。